
Biroul de Presă

Bucureşti, 29 martie 2019
ANL a recepţionat 20 de locuinţe pentru tineri în orașul Chișineu Criș
20 de locuinţe pentru tineri, destinate închirierii, au fost recepționate joi, 28 martie 2019, în orașul Chișineu Criș (jud. Arad). 
Locuințele (9 apartamente cu o cameră şi 11 apartamente cu 2 camere) au fost construite în amplasamentul din strada Gării f.nr., etapa 2, cu regim de înălţime St+P+3E+M (subsol tehnic + parter + 3 etaje + mansardă).
Până în prezent, în orașul Chișineu Criș, au fost finalizate, în total, 40 apartamente în cadrul Programului ANL de construcții de locuințe pentru tineri, destinate închirierii, în amplasamentul  din strada Gării f.nr., etapa 1 și etapa 2.

La nivelul județului Arad, ANL (instituţie aflată sub autoritatea Ministerului Dezvoltării Regionale şi Administraţiei Publice) a finalizat, în cadrul aceluiași program, 620 de unități locative, situate în localitățile: 
· Arad (272 de unități locative)

· Sântana (16 unități locative)

· Ineu (128 de unități locative)

· Lipova (64 de unități locative)

· Chișineu Criș ( 20 de unități locative, etapa 1)

· Sebiș (42 de unități locative)

· Pâncota (22 de unități locative)

· Pecica (20 de unități locative) 
· Nădlac (16 unități locative)
***

Programul de construcții de locuințe pentru tineri, destinate închirierii, a fost lansat de ANL în anul 2001. Locuinţele sunt construite pe terenuri puse la dispoziţia Agenției de către autorităţile publice locale, beneficiarii fiind tineri între 18 şi 35 de ani, care îndeplinesc condiţiile prevăzute de lege pentru a putea accesa o astfel de locuinţă. Accesarea se face prin depunerea de cereri la primării, care urmează să întocmească listele de repartiţii.

În prezent, în urma ultimelor modificări legislative, locuinţele pentru tineri pot fi achiziţionate de chiriași, după o perioadă de închiriere de minimum un an, prin achitarea de rate lunare egale către autorităţile publice locale, prin contractarea de credite ipotecare, prin Programul Prima Casă sau cu achitarea integrală a preţului final din surse proprii. Valoarea de înlocuire care se utilizează în prezent la calcularea de către autoritățile publice locale a prețului de vânzare al locuințelor, stabilită prin Ordinul ministrului dezvoltării regionale și administrației publice nr. 5396 din 31 iulie 2018 și valabilă până la data publicării următorului ordin în Monitorul Oficial al României, este de 1.578,57 lei/metru pătrat, inclusiv TVA. 

